Hans-Ulrich Rudel
Hans-Ulrich Rudel (2. juuli 1916 – 18. detsember 1982) oli teises maailmasõjas Luftwaffe sööstpommitaja Stuka piloot. Rudel on kuulsaks saanud sõja kõige kõrgemalt autasustatud Saksamaa sõjaväelasena. Hans-Ulrich Rudel oli ainus teljeriikide sõjaväelane, keda autasustati Rüütliristi kuldsete tammelehtede, mõõkade ja teemantidega. Rudel tegi Idarindel kokku 2530 lahingulendu ning hävitas rünnakutel edukalt tanke, ronge, laevu ja muid maastikul asuvaid sihtmärke, kokku ligikaudu 2000 sihtmärki[küsitav] – sealhulgas umbes 800 sõidukit, 519 tanki, 150 suurtükki, ühe hävitaja ja kaks ristleja tüüpi laeva ning suurima Nõukogude lahingulaeva, tulistas alla üheksa lennukit.